Sander Simons

Sander Simons (De Haach, 5 april 1962 - Amsterdam, 5 jannewaris 2010) wie in Nederlânske kommunikaasjeadviseur, publisist, sjoernalist en nijslêzer.

Libbenspaad
Neidat er it gymnasium folge hie oan it Gymnasium Celeanum te Swol, studearre Simons fan 1980 ôf trije jier politikology oan de Universiteit fan Amsterdam. Hy waard omropper by de KRO en wie ek in skoft nijslêzer by de radionijstsjinst fan it ANP. Yn 1989 gie Simons oer nei it RTL Nieuws, dêr't er oant 1 augustus 1999 ferslachjouwer en presintator wie. Dêrnei waard er kommunikaasjeadviseur. Yn 2006 waard hy foarljochter fan de nije politike partij EénNL. By de ferkiezings foar de Twadde Keamer fan dat jier stie er op it sechste plak fan de kandidatenlist fan dy partij. EénNL krige doe lykwols gjin sit.

Febrewaris 2008 waard longkanker by Simons fêststeld. Hy ûndergie in swiere gemoterapy. Yn 2009 wie er noch in tal wiken presintator fan it programma PepTalk fan BNR Nieuwsradio en wie er in skoft "spraakmaker" op de stjoerder Het Gesprek. Novimber 2009 waard bekend dat de sykte progressyf wie.Telegraaf, 3 novimber 2009 Simons frege syn hûsdokter mei klam om eutanasy. Dat barde op 5 jannewaris 2010 om 20.00 oere. Simons waard 47 jier.Sander Simons pleegt euthanasie, De Telegraaf, 5 jannewaris 2010Sander Simons (47) overleden, KCS Marketing, 5 jannewaris 2010 Simons waard begroeven op begraafplak Zorgvlied. Sander Simons begraven, De Telegraaf, 9 jannewaris 2010

Boeken
 Help! De pers belt!: een praktische handleiding voor het omgaan met journalisten (2002) - ISBN 9043006718
 Het absolute anti-gedoogboek: waarom het gedogen in Nederland ten dode is opgeschreven (2003) - ISBN 9043008206
 Radio- en televisiejournalistiek (2004) - ISBN 9053529586
 Europese Unie voor dummies (2004) - ISBN 9043008842
 Mozart voor dummies (2005) - ISBN 9043010669
 Blessuretijd (2008) - ISBN 9789043016872
 Het kleine boek voor het grote ego (2009) - ISBN 9789022996539
 Wegwijs in longkanker (2009) - Ferspraat fia de Nederlânske sikehuzen

 Keppeling om utens 
 Sander Simons

Kategory:Nederlânsk sjoernalist
Kategory:Nederlânsk nijslêzer
Kategory:Nederlânsk radiopresintator
Kategory:KRO-wurknimmer
Kategory:RTL Nederlân-wurknimmer
Kategory:Nederlânsk publisist
Kategory:Nederlânsk politikus
Kategory:Persoan berne yn 1962
Kategory:Persoan stoarn yn 2010